65. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.816/40274 της 5/17 Απρ. 1978 (ΦΕΚ Β΄ 354) Περί αναγνωρίσεως δημοτικών σχολείων του Εξωτερικού, ως ισότιμα με τα Ελληνικά δημοτικά σχολεία. Έχοντας υπόψη: 1.Τις διατάξεις του εδ. β΄ της παρ. 3 του άρθρ. 1 του Ν.Δ. 695/70 όπως αντικαταστάθηκε από το άρθρ. 1 του Ν.Δ. 154/73. 2.Ειδικές εκθέσεις Ελληνικών Προξενείων για την αναγνώριση δημοτικών σχολείων Ελληνικών Κοινοτήτων του Εξωτερικού. 3.Απόσπασμα της με αριθμό 3/23.2.78 πράξεως του Κ.Υ.Σ.Δ.Ε., αποφασίζουμε: Αναγνωρίζουμε ως ισότιμα με τα Ελληνικά δημοτικά σχολεία της ημεδαπής τα κάτωθι ελληνικά δημοτικά σχολεία του εξωτερικού. 1.Ελληνικής Κοινότητας ΤΣΕΝΤΑ-Σαουδικής Αραβίας. 2.Ελληνικής Κοινότητας ΝΤΑΜΜΑΜ - Σαουδικής Αραβίας. 3.Ελληνικής Κοινότητας ΒΕΡΝΗΣ-Ελβετίας και 4.Ελληνικής Κοινότητας ΠΑΡΙΣΙΩΝ-Γαλλίας. Η απόφαση αυτή να δημοσιευθεί στην Εφημερίδα της Κυβερνήσεως. 